 Wuxuu Eebbe halkan kaga warramay Yuhuuddii degganayd magaalo badda ku dhawayd oo lagu sheegay magaceeda Aayla, markii dadkeedii xad-gudbeen oo kalluunka laga reebay maalinta Sabtida ah ay ugaadhsadeen markuu usoo muuqdo Sabtida, maalmaha kalana ka qarsoomo imtixaan dartiis, waxayna u-qaybsameen saddex qeybood: koox ugaadhsatay, mid ka reebtay xumaanta, iyo mid iska aamustay, kuna yidhi kooxdii wax reebaysay, Maxaad u waaninaysaan dad Eebbe halaagi ama cadaabi? 